穿越到古代，与诗人共饮一杯茶《煮茶》
皮日休
香泉一合乳，煎作连珠沸。
时看蟹目溅，乍见鱼鳞起。
声疑松带雨，饽恐烟生翠。
傥把沥中山，必无千日醉。
《尝茶》
刘禹锡
生柏芳丛鹰嘴芽，老郎封寄滴仙家。
今霄更有湘江月，照出霏霏满碗花 。
一字至七字诗（塔诗）
（一七令）赋茶 元稹
茶
香叶，嫩芽
慕诗客，爱僧家
碾雕白玉，罗织红纱
铫煎黄蕊色，碗转曲尘花
夜后邀陪明月，晨前命对朝霞
洗尽古今人不倦，将至醉后岂堪夸
《六羡歌》
陆羽
不羡黄金窑，不羡白玉杯。
不羡朝入省，不羡暮入台。
惟美西江水，曾向竟陵城下来。
《萧员外寄蜀新茶》
白居易
蜀茶寄到但惊新，渭水煎来始觉珍。
满瓯似乳堪持玩，况是春深酒渴人。
《山泉煎茶有怀》
白居易
坐酌冷冷水，看煎瑟瑟尘。
无由持一皿，寄与爱茶人。
《茶人》
陆龟蒙
天赋识灵草，自然钟野姿。
闲年北山下，似与东风期。
雨后探芳去，云间幽路危。
唯应报春鸟，得共斯人知 。
《暮雪》
大须
日夕北风紧，寒林噤暮鸦。
是谁谈佛法，真个坠天花。
呵笔难临帖，敲床且煮茶。
禅关堪早闭，应少客停车。
《题茶山》
杜牧
山实东吴秀，茶称瑞花魁。
剖符虽俗吏，修贡亦仙才。
溪尽停蛮棹，旗张卓